Kon hai?
Main hun.
Vice President!
Aap waapis kyun aa gaey?
Main iss liay aaya kyun ke tum nay mana kar diya hai.
Kya?
Tum nay kaha ke tum meray ghar nahi aana chahti,
tou main ab tumhaaray ghar aa gaya.
Main ab yahaan sounga.
Chalo idhar saath sotay hain.
Aap ka kya matlab ke saath sotay hain?
Kya kaisi fahash baatein kar rahay hain?
Ye fahaash kaisay hui?
Zaahir hai ye fahaash hi hai.
Aap meray saath...
Aap meray saath ghar main rahnay ka kah rahay haina?
Main bas yahaan kuch dinon ke liay hunga tou ye iss ka matlab humesha ke liay nahi.
Iss ko aarzi taur par saath rahna samajh sakti ho?
Kya matlab aarzi taur par saath rahna?
Mera ghar tou aik studio apartment hai tou iss main aik hi kamra hai.
Aap yahaan nahi soo saktay.
Tum nay hi meray ghar aanay say mana kiya tha jiss main ziyaada kamray hain.
Haan ye tou sach hai.
Haan tou tum jaga de sakti ho?
Mujhay thora waqt lagayga iss sab ko kholnay main.
Oh meray khuda.
Main nay kya kiya?
Main kya karun?
Daikhtay hain.
Aap kahaan jaa rahay hain?
Yahaan itnay jootay nahi hain.
Tumhaari badolat yahaan par meray liay kaafi jaga hai.
Sahi.
Ruko...
Main iss jaga ko achay say jaanta hun.
Wah...
Almaari main bhi achi khaasi jaga hai.
Ruko...
Jaisa socha tha ke tumhaari iss maiz par bhi achi khaasi jaga hai.
Secretary Kim, kya tum zindagi main kam say kam zindagi ka maza lena chahti ho?
Aik aisi zindagi jis main kam say kam samaan ke saath jiya jaata hai.
Mujhay samaan khaareednay ka waqt nahi mila kyun ke main qarza utaar rahi thi.
Sahi.
Oh khudaya.
Kya tum...
ghabra rahi ho?
Ye soch kay ke main tumhaaray saath aaj raat guzaarunga.
Nahi, bilkul bhi nahi.
Sahi.
Ghabrao mat, Secretary Kim.
Mera aaj ka maqsad,
sirf ye hai ke tumhein sakoon say sotay huay daikhun.
Bas yehi hai.
Main tumhein sakoon say sonay ke liay kuch laaya hun.
Wo hai,
aala mayaar ka foot bath salt jis mein main chaar samandar ka namaq hai.
Foot bath salt?
Foot bath ke baad tumhaaray paon narm aur tumhaaray khoon ki rawangi achi hojaeygi.
Ye toxins khatam karnay main bhi madad karayga jiss say tumhein achi neend aeygi.
Sahi.
Tou hum ab foot bath ka maza lein?
Haan.
Chalo.
Jaisa main nay socha tha waisa nahi hai.
Maaf kijiayga, lekin meray paas yahaan bath tub nahi hai.
Aap bohat pareshaan lagtay hain. Ghar kyun nahi chalay jatay?
Main pareshaan nahi hun.
Bas iss jaga say nawaqif hun.
Mujhay sirf iss cheez say pareshaani hoti hai ke
tumhein darr lagta hoga jab main saath nahi hun tumhaaray.
Tou fikar mat karo aur araam say raho foot bath kartay waqt.
Waisay chahay ye bathtub ho ya basin,
Asar tou aik jaisa hi hoga.
Theek hai.
Ye...
Ye kaisay hua?
Yahaan ke paani ka bahao bohat taiz hai.
Shukriya.
Meray khayaal say ye iss liay hai kyun ke toilet aksar kharaab hojata hoga?
Ye kaisay ho sakta hai?
Tumhein kaisa lag raha hai?
Tumhein lagta hai ke bahtar khoon ki raftaar
aur detoxification say achi neend aeygi?
Ji!
Ye bohat acha tha. Mujhay lagta hai ke main sahi say sou paongi aaj.
Sun kar acha laga.
Tou phir hum soein?
Phir...
Shab bakhair.
Shab bakhair, Secretary Kim.
Tum mujhay iss tarah kyun daikh rahi ho?
Aap meray baraber kyun hain?
Tou phir,
mujhay aur kahaan hona chaheyay?
Kya hum aisay soeingay?
Zaahir hai.
Yahaan sirf aik bister hai.
Ye tou sahi hai lekin...
Sahi. Chun ke tum nay mujhay aik araamdeh bister diya,
main tumhein aik araamdeh takiya deta hun.
Meray paas pahlay say hi aik hai..
Ye wala takiya nahi.
Main nay tumhaaray liay aik khaas takiya banaya hai ta ke tum sakoon say soo.
Wo hai mera baazo.
Ye lo.
Rukein.
Kya?
Ye...
Kya kar rahi hain?
Mujhay achanak say neend nahi aa rahi tou main TV daikhugi.
Sahi...
Aisay TV bhi daikhnay main bhi asaani hogi.
Lekin iss waqt?
Haan.
Acha, sahi.
Filmein kis channel par aati hain? Aik minute rukein...
Bas yehi hai.
Ye tou football hai!
Europe Premier... Kya hum ye daikhein?
Kya ye waqaey itna dilchasp hai?
Ya ye waja hai ke tum meray saath aik bister par honay say bay araam ho?
Bay araam honay ki bajaey...
meray khayaal say ye sorat e haal ki waja say hai.
Main thora sa ghabra bhi rahi hun tou mujhay nahi lagta main soo paongi.
Tou phir chalo chal kar wine ka aik aik glass pi letay hain.
Wine?
Wine say jism ka darja hararat kum hota hai.
Ye sleep hormones ko barha kar sonay main bhi madad karta hai.
Sun kar acha lag raha hai.
Lekin meray paas ghar main wine nahi hai.
Mujhay maloom tha ke ye hoga.
Tou main saath le aaya hun.
Episode 12.
Ye aik rooftop wine bar jaisa lag raha hai.
Raat ki thandi hawa ke saath aik glass peena,
hum andar jaa kar gahri neend sojaiengay.
Ye bohat acha plan hai.
Bilkul sahi.
Wine opener kahaan hai?
Oh.
Meray paas wine opener nahi hai.
Kya iss ka matlab ke hum ab pi nahi saktay?
Nahi. Aik raasta hai.
Main nay ye variety show main daikha tha.
Wine ko bina wine opener ke kholnay ka tariqa.
Tum mazaaq karnay main bohat achi hogaey ho, Secretary Kim.
Wine bottle ko bina opener ke kholna...
-Kya ye jaadu hai? -Nahi.
Ye aik tareeqa hai.
Kya aap mujhay apna joota de saktay hain?
Meray paas khonay ko kuch nahi hai.
Shukriya.
Aik minute rukein, please.
Aisay.
Secretary Kim, aap kya kar rahi hain?
Unhon nay kaha ke cork baahir nikal aeyga agar hum aisa karein tou.
Please thori dair aur rukein.
Oh khuda, maaf kijaeyga.
Secretary Kim, aap ko maloom hai?
Kya?
Ye wine ki bottle...
20 million won ki hai.
Maaf karna.
Bohat khoob, Secretary Kim.
1757!
Gaari 1757 ka maalik kon hai?
-Kitnay buray parosi hain. -1757!
Wo cheekhti hui aurat aur gari number 1757 kaa maalik donon.
Aik minute.
1757 tou aap ki gaari ki number plate haina, Vice President?
1757!
Baat sunein, kya aap iss gaari ke maalik hain?
Ji.
Ye reserved parking spot hai. Tum aisay kaisay marzi say park kar saktay ho?
Aik reserved parking spot. Sahi.
Maaf kijiayga.
Itni mahangi gaari kyun chala rahay ho jab
itnay chotay studio apartment main rahtay ho?
Meray khayaal say aap ko aapni gaari hata deni chaheyay, Vice President.
Main tou sirf iss liay poch rahi thi kyun ke tumhein
daikh ke mujhay meray betay ki yaad aa rahi thi.
Hur koi apni marzi ke mutabiq rah sakta hai.
Tumhein itna bun thun kar nahi rahna chaheyay jab tum khud itnay ghareeb ho.
Bun thun kar?
Ghareeb?
Mera beta... Wo aisa nahi hai aur wo parhai par dhiyaan deta hai.
Haal main hi uss ko Yumyung Group nay kaam par rakha hai.
Main hi wo banda hun jo Yumyung Group chala raha hun.
Oh khudaya.
Agar tum nay pi rakhi hai tou tumhein gaari nahi chalani chaheyay.
Larki tum gaari chalao.
Waqaey.
Oh khudaya.
Mera beta!
Tum dair tak kaam kar rahay ho?
Boss tumhein itna ziyaada kaam kyun karwa raha hai?
Agar mujhay wo pathar dil insaan mila tou main usay khoob daantungi.
Pathar dil insaan?
Theek hai.
Kuch nahi ho raha.
Aap andar jaein aur araam karo.
Main gaari park kar ke aik wine opener le kar aata hun.
Nahi.
Aap bay araam lag rahay hain. Aap ghar kyun nahi chalay jatay?
Main nay pahlay hi bataya tou sahi.
Main bay araam hojaonga agar main nay tumhein akela chor diya tou.
Tou chalo saath chaltay hain.
-Tou chalo aap ke ghar chaltay hain. -Meray ghar...
-Meray ghar? -Haan.
Ye aik acha faisla hai.
-Hum tumhaaray hi ghar rah saktay thay. -Nahi.
Woh toota hua hai aur kaafi cheezein kam hain uss main.
Mujhay nahi lagta ke main soo paongi agar aap bay araam hongay.
Kya main kha ma kha ki fikar kar raha hun?
Tumhain aisa lagta bhi hai tou main iss ka kuch nahi kar sakta.
Uss haadsay ke baad main bohat ziyaada pachhtaaya tha.
Ye jaannay ke baad ke tum bhi ussi haal say guzar sakti ho...
main itna pareshaan ho gaya ke main aur kuch soch hi nahi raha tha.
Main aap ki baat samajh sakti hun.
Issi liay main aap ke ghar aap ke saath jaa rahi hun.
Main aaj raat guest room main soungi.
-Guest room main? -Haan.
Shab bakhair.
Kaafi daraona hai.
Tum theek ho, Secretary Kim?
Aap nay mujhay dara diya tha.
Kya hua?
Main abhi bhi pareshaan hun.
Tumhaara ghar chota hai tou mujhay maloom hota tha ke tum kya kar rahi ho.
Main yahaan waisa nahi kar sakta kyun ke mera ghar bohat bara hai.
Pahli dafa aisa mahsoos ho raha hai ke aik bara ghar hona bhi kitna mushkil hai.
Tou?
Main yaqeen dihani karna chahta hun ke tum sahi say soo rahi ho,
tumharay baraber soo ke.
Meray baraber?
Chunkay yahaan koi sofa nahi hai aur tumhein
bura lagayga agar main zameen par soya tou,
Main tumhaaray saath bister par sojata hun.
Main jaanta hun tum kya soch rahi ho.
Lekin mera zehan pareshaaniyoon say bhara hua hai tou main aur kuch nahi soch raha.
Tou kuch mat socho aur bas sojao.
Ab jab iss nay bol hi diya hai...
...bohat ajeeb hojaeyga agar main nay mana kar diya tou, haina?
Please kuch kaho.
Main kya kahun?
Agar mujhay iss sorat e haal say nikalna hai...
Please jald hi kuch tareeqa dhoondo meray zabardast zehan!
-Secretary Kim. -Ji, Vice President?
Kya main tumhein loori suna dun?
Ye hoga tou bohat hi ajeeb sa lekin chalo moqa detay hain
Haan, please.
Mujhay sharam tou bohat aa rahi hai, lekin mujhay koshish karni hogi.
Theek hai.
Main ye khaas tumhaaray liay gaonga.
Aaj ke liay ye kaafi hai.
Aap itni jaldi kyun uth gaey?
Main saari raat jaag raha tha.
Kyun?
Main nay socha ke main tumhaari neend barbaad nahi karna chahta.
Secretary Kim.
Mujhay nahi lagta ke main aaj raat khud ko rok sakunga.
Aray, haan!
-Yeongjun, tum kameenay. -Main darr gaya tha.
Tum havas ke pujaari!
Chalay jao!
Aaj raat?
Jao!
Kal raat bhi?
Secretary Kim ke paas jao!
Qismat tumhaara saath day!
Khushboo tou achi aa rahi hai.
Vice President kyun soo nahi sakay?
Unhon nay aisa kyun bola ke wo aaj rat khud ko rok nahi sakeingay?
Aray nahi...
Oh khudaya!
Secretary Kim...
Please chalay jao!
Meray zehan main aisa waisa kuch nahi chal raha, theek hai?
Tum mujhay aisay kyun daikh rahay ho?
Tumhaara jism.
Please chalay jao!
Video main tou itna asaan lag raha tha.
Tum kya kar rahi ho?
Vice President!
Tum khud khaana kyun bana rahi ho?
Haan...
Main kal raat ki waja say aap ki bohat shukar guzaar hun.
Tou main badlay main aap ke liay kuch karna chahti thi.
Main nay omellete bananay ki koshish ki lekin...
Kya iss ko kahtay hain achai ka badla burai say milna?
-Main isay phaink deti hun. -Ye mera hai.
Chun kay tum nay meray liay banaya hai tou ye mera hua.
-Kam say kam theek say rakh lein. -Ziyaada takaluf karnay ki zaroorat nahi.
Mujhay ye pasand aeyga.
Thori coffee bhi pi lein kyun ke raat bhar naa sonay say thak gaey hongay.
Shukriya.
Oh meray.
-Kya main cup badal dun? -Sab theek hai.
Meray khayaal say aaj humein dhiyaan say rahna hoga.
Bilkul theek.
Agar cup ganda hai tou din main kuch bura honay wala hai.
Aap ka ye maanna haina?
Tumhaaray saath kaam par jaa kar bohat acha lag raha hai.
Aray!
-Kya tum theek ho? -Haan.
Kya moch aagaey hai?
Meray khayaal say humein office chalnay say pahlay hospital chalna chaheyay.
Mera takhna theek hai.
Lekin meri heel toot gaey hai.
Jab subah meray jootay ki heel tooti hai tou din main kuch bura hota hai.
Kya? Ye tumhaara maanna hai?
Bilkul theek. Ye mera maanna hai.
Kuch na kuch hota hai jab meray cup main subah subah kuch milta hai.
Jab meri heel tooti hai tou saara din bura guzarta hai mera.
Mujhay nahi lagta.
Main iss sab main yaqeen nahi rakhta.
Darasal jab main ghar say nikla tou main nay aik kawwa daikha.
Main jab paani pi raha tha tou glass toot gaya tha.
Meray jootay ko darwazay say kharaash aey thi.
Lekin kuch bura hua tou nahi hai.
Achi cheezein zaroor hui hain.
-Achi cheezein? -Haan.
Yumyung Bio ki banayi hui nayi dawa achi lagti hai.
-Wo tou iss liay kyun ke main qaabil hun. -Khair...
Iss sab main maanna bas aisay hi fazul hai.
Chalo iss baray main ziyaada nahi partay.
Bilkul unn taraqi yafta mulkon ki tarah.
Meri aaj raat ki appointments mansookh kardo, Secretary Kim.
Tum bhi apni appointments cancel karwa lo.
Kyun?
Kim Seonggi. Wo lung cancer ki waja say hospital main daakhil hai.
Uss ki jald hi surgery honay wali hai.
Lung cancer?
Wo mujh say choti class main tha jab main baahir parhti thi, haina?
Bilkul theek.
Wo khush qismat hai ke ye jab maloom hogaya
tou uss ki jaan khatray main nahi hai.
Mujhay maloom tha uss ko ye honay wala hai jab
say uss nay cigarette peena shuru ki thi.
Tum donon ko bhi apni sehat ka khayaal rakhna chaheyay.
Jaisay main rakh raha hun.
Tumhaara masla ye hai ke tum zaroorat say ziyaada kar rahay ho.
Zaroorat say ziyaada karnay say behtar na karo. Apnay gird daikho...
Kitnay saaray marr gaey thay kyun ke wo apni sehat ka khayaal nahi rakh saktay?
Jab logon ki baat aati hai...
Tumhein maloom nahi hota ke wo tumhaari zindagi main kab aanay walay hain,
lekin tum itna zaroor jaantay ho ke kab wo chornay walay hain.
Meri saabiqa biwi ke janay ke baad...
tum jaantay ho main ktina akela aur khaali mehsoos karta hun?
Ghoom phir ke baat tumhaari saabiqa biwi par aajati hai.
Ye Director Park ki baat chal rahi hai.
Wo aaj kal roz apni sabiqa biwi ka zikar kartay hain.
Sahi.
Tum jaantay ho mujhay kaisa lagta hai?
Main ne thora zor se bol diya na?
Main nay apni sabiqa biwi ke cousin ko uss ka boyfriend samjha.
Main nay ghussay main ulta seedha bol ke uss ko haasil karnay ka moqa ganwa diya.
Tum jaantay ho ke mujhay kaisa lag raha hai?
Theek hai, main ghalat hun.
Tumhein pahlay aajaana chaheyay.
Waqaey, Secretary Seol...
Aap phone kyun nahi utha rahay?
Ye meri saabiqa biwi hai.
Hello?
Main nay phone kiya kyun ke mujhay bura laga tha...
ke kal humaari mulaqaat aisay hui.
Lekin Yushik...
Kya tum restaurant iss liay gaey thay kyun ke tum meray baray main soch rahay thay?
Haan.
Main nay socha tha,
ke main wahaan jaonga tou tum say takra jaonga.
Yushik...
Kya aaj raat tumhaaray paas waqt hai?
Haan.
Tum raat ko cocktails peena chahogay?
Oye, ye tum kya kar rahay ho?
Aaj miltay hain.
Theek hai.
Acha suno tumhein koi masla tou nahi agar hum thora late milein?
Ye iss liay kyun ke mujhay hospital jaana hai.
Kya?
Hopsital?
Kyun? Tum bemaar ho?
Darasal,
...Seonggi bemaar hai, tou mujhay hospital jaana hai...
Nahi! Nahi! Meray khayaal say tum nay ghalat sun liya.
Mera ye matlab nahi tha. Mera kuch aur matlab tha.
Mera ye matlab nahi tha. Aik banda hai uss ka naam Kim Seonggi hai,
jab main baahir parhta tha tou wo meray say choti jamaat main tha.
Hello? Sojin!
Hello, Sojin? Meri jaan!
Kawwa, cup main daagh, jootay par kharaash.
Inn main say mera yaqeen kya tha?
-Saaray. -Saaray.
Uss ka khayaal rakho jab tak wo tumhaaray saath hai.
Uss ko kho kar meri tarah mat pachhtana.
Kuch hua tou nahi na?
Haan.
Main nay aglay haftay ka Vice President ka schedule bana liya hai.
Bohat khoob.
Shukriya.
Main planning department ke saath meeting main jaa rahi hun.
Theek hai.
Ye aap ka aglay haftay ka schedule hai.
Iss ko side par rakhtay huay...
Tumhein yaad hai abhi Director Park nay kya kaha tha?
Konsi baat?
Ke tumhein apnay chahetoon ka khayaal rakhna chaheyay jab tak wo saath hain.
Ke uss ki tarah unhein kho kar pachhtana nahi.
Uss ko ye sab sunnay ke baad meray zehan main kaafi kuch aaya tha.
Agar tum mujhay chor kar jaogi,
mujhay yaqeen hai ke tum bohat pachhtaogi.
Tou tumhein mera khayaal rakhna chaheyay jab tak saath hain.
Meray khayaal say humein aik dosray ke saath achay say paish aana chaheyay.
Main acha kaam kar raha hun ya nahi?
Zaahir hai main mustaqbil main bhi acha kaam karta rahunga.
Ji, main aap ki ye baat maanti hun.
Meray aaj ke lunch ke liay kya schedule hai?
Aap ka Jeongyeon Group ke President Cha ka lunch multawi kar diya gaya hai.
Tou aap ka aaj koi lunch ka plan nahi.
Chalo phir saath lunch kartay hain.
Mujhay tumhaara khayaal rakhna hai tou tumhein kuch lazeez dilata hun.
Chalo meeting khatam kartay hain.
Ms. Jia.
Ji.
Main nay jo kaghzaat diay hain wo bohat ahem hain.
Please jab aap jaein tou ahtiyaat say phaink dijiayga.
Haan main ye foran karti hun.
Sab nay acha kaam kiya hai.
Bohat achay.
Hello?
Ji, Eunjeong.
Haftay ko?
Haan, meray paas waqt hai.
Sahi tou uss jaga par jaa kar anda khatay hain.
Haan, kaafi waqt ho gaya hai...
Suno! Main tum say baad main baat karti hun!
Ab main kya karun?
Ruko! Nahi! Baahir niklo!
Kya hua?
Nahi...
Man zaroori kaghzaat ko pharnay wali thi...
lekin main nay abhi hui meeting ka memo phaar diya hai.
Main Vice President ko report denay wali thi. Ab main kya karun?
Please baahir ao!
Ruko! Ruko!
Please hilo.
Oh khudaya! Mera meeting memo.
Sab kuch khatam ho chuka hai!
Hosla rakho!
Meray khayaal say tum nay apnay notes ball pen say likhay thay na?
Haan.
Vice President ko typing ki awaaz say nafrat hai.
Tou mujhay notes hath say likhnay partay hain.
Tum jaisi itni khabardaar aur hoshiyaar, aisi ghalti kaisay kar sakti hai?
Khair...
humein wo hissay dhoondnay hongay jis main ballpen say likha ho.
Ye itna mushkil nahi hoga.
Chalo dhoondein.
Wo hissay jin par ballpen ki likhai ho.
Theek hai.
Meray khayaal say...
Ye agla hissa hai.
Nahi, ye nahi hai.
Sahi. Ye wala daikhein.
Aisay wala.
Aisa.
"Nayi energy development. Business strategy ko barhanay ka tareeqa."
Iss ko iss tarah hona chaheyay takay iss ka kuch matlab banay, haina?
Wah.
Ye tab hi ho sakta hai...
kyun ke main mukamal taur par samajh chuka hun ke meeting main kya baat hui.
-Tumhein tou maloom haina? -Haan.
Tum bohat kamaal ke ho.
Oh khuda.
Sahi. Tou sab hogaya hai.
Shukriya!
Darasal, main...
bohat thak jaati hun kyun ke main Secretary Kim ke neechay kaam karti hun.
Main acha kaam karna chahti hun lekin qismat mera saath nahi deti.
Aur aaj main aisi bewaqoofana ghalti karnay wali thi.
Main tou itni ghabra gaey thi ke main unko baad main kya bataongi.
Tumhaara bohat shukriya,
ke tum nay meri madad ki.
Haan.
Humein apnay parosiyoon ki madad karni chaheyay na.
Aray nahi! Meray khuda!
Iss hissay main siyahi phail gaey hai.
Research aur development ka budget...
Kya kaha tha ke kitnay fesad barh gaya hai?
-5.8. -5...
Kya?
Wo budget ko 5.8 fesad barha deingay.
Wah.
Tumne sab kuch yaad karlia yahan tak ke woh figures bhi.
Yeh tou bunyaadi hunar hai.
Acha, phir.
Ijaazat leta hoon, mujhe apna kaam karna hai.
Goodbye.
Shukriya.
Koi tou wajah hai jiski wajah sey yeh shaadi ke qaabil hai.
Oh! Yeh caramel hai!
Tumhe caramel itna pasand hai?
Caramel meray liye meri rooh ka khaana hai.
Rooh ka khaana?
Jab mein bachi thi
tumhaaray paas sirf aik caramel bacha tha aur tumne woh mujhe dey dia.
Kabhi kabhi, mujhe woh waqt yaad aajata hai.
Jo tumne uss din meray liye kiya uss sey mujhe sukoon mila.
Mujhe aik baat ka tajasus hai.
Tum Lee Seonghyeon hotay thay.
Tumne apna naam kyun badal lia?
Aur
musanif Lee ke paas buri yaadein kaisey hain?
Zaroori nahi tum mujhe abhi batao.
Humaaray paas mustaqbil mein bohot waqt hoga
tou, tum apna waqt lo mujhe bataanay mein.
Acha waisey
khaanay ke baad mein tumhe kahin ley jaana chaahti hoon.
Koi aisi jagah jahan humein saath jaana hoga?
Haan.
Mein itni udaas hoon ke break khatam honay mein sirf 10 minute rehtay hain.
Kaash humaari khaanay ki break teen ghantay ki hoti.
Haina?
Kya hua?
Tumne lougon ko baat kartay suna hai ke Ms. Choi aur Mr. Kim saath ghoomtay hain?
Ya khudaya. Waqayi?
Woh itnay khush qismat hain.
Mujhe jalan ho rahi hai.
Tumhe bhi kisi ke saath ghoomna phirna chahiye phir.
Uss superhero larkay ke saath jo tumhe pasand karta hai.
Woh larka?
Woh aisey bartav karta hai jaisey waqayi poori
dunya ko bachaanay ki koshish kar raha hai.
Usne mujhe abhi tak kuch nahi kaha.
-Abhi tak kuch nahi? -Pata nahi!
Kya? Kya hua?
-Iss tareekh per... -Haan.
Maine tumhe report likhnay ko kaha tha, haina?
Haan, aur maine woh mukamal karli.
-Dey di? -Haan.
Lekin aakhri dafa...
Ya khudaya, Secretary Yang.
Kya aap aaj khaanay mein sirf burger khaaeingey?
Kyun ke Vice President ki lunch appointment hai aaj.
"50 feesad discount Olive World ki cheezon per."
Ya khudyaya.
Ya khudaya.
-Ab mera bardasht khatam ho raha hai. -Kya hogaya?
Aik larka hai meray paros mein woh mujsey khaanay ka poochta rehta hai.
Maine usseh kaha bhi ke mein masroof hoon
phir bhi zid kar raha hai.
Waqayi?
Mera andaaza yeh hai ke
woh tumhe pasand karta hai.
Tumhe lagta hai?
Usseh mujh mein dilchaspi hai?
Zaahir hai!
Mein bhi bata sakta hoon ke usseh tum pasand ho.
Woh chaahta hai tum uski insurance khareed lo.
Jaisey woh abhi tumhaaray saath bartav kar raha hai
aisa lagta hai woh chaahta hai tum uski insurance policy khareedo.
-Woh insurance baichta hai, haina? -Nahi.
Mujhe lagta hai usseh pata hai mein tanha hoon.
Lekin agar usseh pata chal jaye ke kisi ne mujhsey
pyaar ka izhaar kiya aur ab mein tanha nahi hoon
mujhe yaqeen hai phir woh mujhe pareshaan nahi karega.
Tum itni ehem guftugo ke dauraan coke pee rahay ho?
Secretary Yang ko thaska lag jaayega.
Kya hogaya hai tumhe? Tum achaanak chillaayi kyun?
Kuch nahi...
Mujhe bhi coke pasand hai.
Mein chillaayi kyun ke woh akelay pee raha hai.
Ya khudaya.
Khudaya.
Isseh kya hogaya hai?
Isseh shayad coke bohot ziada he pasand hai.
Mein uss joray sey jal rahi hoon.
Buss karo!
Apnay he daftar mein sey kisi ke saath ghoomna
phirna ajeeb hojaye ga agar humaari alaidgi hogayi.
Mein kabhi bhi apnay daftar mein kisi ke saath nahi ghoomungi.
Ya khudaya!
Kya kar rahay ho tum?
Tumhe poori bottle khud peeni hai.
Tumhe yeh karna hai.
Yeh kya tha?
Main jal rai thi kyun ke usne coke akelay piya
aur woh meray liye coke ley aya?
Khudaya. Maine usseh kaha tha ke woh mujhe yeh ley ke dey?
Usne yeh kyun kaha ke mujhe yeh khud peena hai poora?
Ms. Bong.
Aap haseen hain.
Kya tum meray saath ghoomna phirna chaaho gi?
Ya khudaya.
Iss coke mein kya hai?
Haan.
Jahan tum mujhe ley jaana chaahti ho woh Yumyung Departmental Store ka dushman hai?
Kya hum yahan market ki research karnay aye hain?
Nahi. Mujhe kuch lena hai.
Lekin humaaray departmental store mein sab tumhe dekh ke pareshaan hojaaeingey.
Kisi cheez ki tumhe zaroorat hai?
Yeh raha.
Iss ke baaray mein kya khayaal hai?
Mein tumhe aik khoobsoorat cup tohfay mein dena chaahti hoon.
Tohfa?
Mein subah waalay tootay huay cup ke baaray mein soch rahi hoon.
Mein tumhein acha sa cup dena chaahti hoon taakay sab acha ho.
Please yeh meray liye pack kardein.
Jee, madam.
Abhi issi design ka maiz ka set bhi aya hai.
Kya aap woh dekhna chaaheingi?
Woh naye nawailay shaadi shuda lougon ki liye mashoor hai.
Naye nawailay shaadi shuda?
Aap woh maiz ka set dey dein.
Nahi, shukriya. Buss yeh cup chahiye.
Jee, madam.
Kyun?
Mujhe woh maiz ka set chahiye jo naye nawailay
shaadi shuda lougon ke liye mashoor hai.
Fazool kharch karna achi baat nahi hoti.
Tumhe kyun lagta hai ke yeh fazool kharchi hai?
Ab jab hum saath he reh rahay hain tou yeh aisa nahi
jaisa naye nawailay shaadi shuda jora hona?
Tum chup karo gey? Mujhe darr hai koi sun na ley.
Naya nawaila shaadi shuda jora?
Maiz ka set.
Nahi. Tum nahi khareedna woh.
Naye nawailay shaadi shuda joray ka maiz ka set.
Lekin kuch ajeeb hai.
ujhe pata hai usseh mujh per ghussa agaya.
Lekin mujhe bura nahi lag raha.
Mujhe yeh bohot pasand hain.
Lekin tumhe yeh yahan rakh denay chahiye hain.
Nahi! Rakh doonga jab dil bharr ke dekh loonga.
Ah, sahi.
Mein tumhaari nazar lagnay waali baat ka soch raha tha.
Aur kayi karaardaad aye meray dimagh mein.
Kraardaad?
Pehla.
Mein sab ko bol doonga kaam per sneakers pehen ker aayein.
Agar aisa ho, kisi ko jootay pehn'nay ki zaroorat nahi hogi
aur tumhaara paaun kharaab nahi hoga.
Sab mulaazim sneakers pehnein gey?
Mujhe lagta hai yeh karaardaad isseh bohot aagay ley ja rahi hai.
Doosra.
Mein daftar mein ziada chalnay phirnay per paabandi laga doonga.
Apni girlfriend ki hifaazat ke liye
mein tumhe tumhaari gaari aur driver doonga.
Ah, sahi.
Yaad rahay, iss dafa gaari baich nahi dena.
Meray khayaal sey yeh bhi ziada ho raha hai.
Teesra.
Mein tumhe naye jootay
ley ke doonga.
Tum achay jootay pehen ke bhi nazar sey duur reh sakti ho.
Yeh sab sey achi karaardaad hai.
Umeed hai humein poori zindagi kabhi buri nazar nahi lagegi.
Sab sahi hoga kyun ke hum saath hain.
Ab hum tumhaaray naye jootay khareedein?
Tumhe jo pasand hoga mein ley ke doonga.
Maine kaha na fazool kharch karna achi baat nahi hoti.
Mein sirf aik joota loongi, sahi hai?
Acha.
Mein waada karta hoon mein aam ameer lougon jaisa bartav nahi karoonga.
Secretary Kim.
Mein aapko phone karnay waali thi.
President aye hain apni biwi ke saath.
Ms. Jia.
Mujhe aik marketing team ki meeting mein jaana hai
lekin kya meri jagah tum ja sakti ho?
Tumhe meeting ke sirf notes likhnay hongey.
Haan, mein karloongi.
-Mein aati hoon. -Shukriya.
Yeongjun.
Humein Seongyeon sey pata chala.
Usne kaha ke
tumhaari yaadaash nahi gayi.
Kya yeh sach hai?
Tum hamesha sey mukhtaar aur lihaaz karnay waalay thay.
Mujhe shak hojaana chahiye tha jab tumne kaha tha ke
tumhe uss moqay ke baaray mein kuch yaad nahi.
Nahi, meri galti hai.
Jab tumne kaha ke
Seongyeon ko admit karwaana chahiye
mujhe zid kar ke tumhaaray faislay ke khilaaf nahi jaana chahiye tha.
Meri ghalti hai.
Yeongjun.
Kya tum bata saktay ho uss din kya hua?
Tumhe yaadaash khonay ka naatak karnay ka khayaal kaisey aya?
Kya tum humein bata saktay ho aisey kasiey hua?
Mujhe sharmindagi ho rahi hai
yeh sawaal poochtay huay bhi.
Hum yahan kyun hain?
Maine kaha tha yahan koi theme park nahi hai.
Buss thora aagay jaana hai.
Gicheol ne bataaya tha ke usne dekha hai.
Maine bataaya tha ke woh jhoot bol raha hai.
Woh abhi tak zameen khareednay ki baat kar rahay hain.
Mujhe buss ghar jaana hai.
Hum abhi apnay driver sey bhaag gaye thay.
Kya tumhe darr lag raha hai?
Nahi tou.
Buss karo. Paani hai tou doe.
Meray paas paani nahi hai.
Ya khudaya.
Mujhe pyaas lag rahi hai.
Tum yaheen mera intezaar karo gey?
Mein tumhaaray liye kuch peenay ko laata hoon.
Saath chaltay hain.
Kyun?
Mujhe lagta hai tumhe yahan akelay rehnay sey darr lag raha hai.
Nahi, mein theek hoon!
Mein intezaar karta hoon.
Lekin carbonated drinks nahi laana.
Woh daanton ke liye achay nahi hotay.
Tumhe mera intezaar yaheen karna hoga.
Mein nahi chaahta tum gum jao.
Jaldi aana wapis.
Yeh ajeeb hai.
Mein yahan kab sey chal raha hoon
lekin yahan aik bhi insaan nahi dikh raha?
Beta!
Meri taang mein chot lag gayi hai.
Tum meri madad kar saktay ho samaan ke saath?
Kitna duur jaana hai?
Mera ghar buss wahan hai.
Please wahan tak madad kardoe.
Mujhe ghar jaldi jaana hai.
Mein museebat mein hoon.
Meri beti akeli hai.
Usseh subah sey tezz bukhaar hai.
mujhe jaldi ghar jaana hai lekin meri taang mein chot lag gayi.
Mein aapki madad karta hoon, phir.
Tum itnay achay bachay ho.
Tumhe yeh peena hai?
Yeh mera shukriya kehnay ka andaaz hai.
Nahi, shukriya.
Ley lo. Mein yeh dey rahi hoon tumhe kyun ke mein tumhaari shukar guzaar hoon.
Acha, phir.
Shukriya.
Please iss kamray ka saara samaan
Yeongjun ke kamray mein ley jaaein.
Kyun?
Kyun, achaanak?
Woh mera kamra hai, haina?
Kya...
...matlab hai iss baat ka?
Woh kamra hamesha sey mera tha.
Aur yeh Yeongjun ka.
Yeh aap jaantay hain, nahi?
Kyun ke aap bachpan sey humaaray ghar kaam kar rahay hain.
Agar aisi baat hai..
...tou mein tumhaara samaan wahan pohoncha donga...
...haftay waalay din...
...jaisa tumne kaha.
Yeh hamesha sey uska tha.
Yeh kamra bhi.
Aur uss din ki yaadein bhi.
Tumne kahan chora tha usseh?
Kahan chora tha usseh? Abhi batao mujhe!
Seongyeon! Humaaray paas waqt nahi hai.
Mujhe foran batao, acha?
Kahan, Seongyeon?
Batao, Seongyeon.
Batao!
Seonghyeon.
Yeh zakham shayad kabhi na jaye.
Meri wajah sey
Maine apnay aapko qasoorwaar theraaya lekin
phir maine apni yaadon ko tabdeel karlia.
Uss din
jab mein ghar aya jab mujhe chutti mili thi
...kuch jo mein soch bhi nahi sakta tha...
...meray liye intezaar kar raha tha.
Tum meray kamray mein kya kar rahay ho?
Tumne meray kapray kyun pehnay huay hain?
Maine kaha tha meri cheezein nahi cherna.
Tum meray kamray mein kyun ho?
Tumhaara kamra?
-Yeh mera... -Bahir niklo!
Tumhaari wajah sey...
...mein teen din tak uss ghar mein phassa raha.
Mein teen din tak uss ghar mein phassa raha aur taqreeban marr gaya tha!
Bahir niklo! Abhi niklo meray kamray sey!
Meri nazron sey duur hojao!
Duur hojao! Nikal jao!
Niklo!
Kaminay!
Isne apni yaadaash tabdeel karli...
...shayad jo hua uski wajah sey.
Iska maan'na hai ke aghwa yeh hua tha..
Yeh kehta hai iss ke gird loug isseh dhoka dey rahay hain...
...aur iss baat per isseh ghussa aata hai.
Duur hojao meri nazron sey!
Duur hojao abhi!
Niklo!
Jao!
Shuru mein mein ghabra gaya...
...woh ghabraahat ghussay mein badal gayi.
Meray saath hua tha woh sab.
Mein takleef mein tha aur mushkil waqt sey guzar raha tha
Lekin phir usne mujhe hamla aawar bana dia.
Kaminay!
Khudaya!
-Kya? -Idher aao!
Maine kaha hai woh meray hain!
Maine kaha tha meri cheezon ko cherna nahi!
Kaminay!
Aik waqt maine faisla kiya ke mein usseh khona nahi chaahta.
Baad mein...
...hum aik doosray ki taraf aur zaalim
hogaye aur hum sirf tab pur sukoon hotay...
...jab humein alag kiya jaata.
Aik pagalkhaana?
Aisa kaisey keh saktay ho tum?
Doctor ne yeh nahi kaha tha ke yeh aisa issliye
kar raha hai kyun ke iska dimagh kamzor hai?
Isko abhi samajh nahi aaraha apni sharmindagi ki wajah sey!
Tum aisa kaisey...?
Tumne dekha nahi Seongyeon ko Seonghyeon ke ooper balla maartay huay?
Aur...
...tumhe Seonghyeon ke baaray mein bhi sochna hoga.
Tumhe lagta hai woh iss tarah mehfooz mehsoos karega?
Dono barbaad hojaaeingey agar aisay chalta raha.
Lekin phir bhi, tum Seongyeon ko pagalkhaanay nahi bhej saktay...
Tum humaaray betay ke saath aisa kyun kar rahay ho?
Mein marrna chaahti hoon. Yeh meray liye bohot mushkil hai.
Meray liye..
...marrna koi barri baat nahi.
Jiss maut ka mujhe pata hai
...uski ajeeb si...
...shanaakht...
...awaaz...
...aur khushboo hai.
Seongyeon kahan hai?
Khaana khaatay hain.
Seonghyeon!
Seongyeon...
...wahan reh gaya tha?
Maine usseh wahan chor dia...
Mujhe bilkul nahi yaad.
Maazrat.
Mujhe maaf kardoe, Seongyeon.
Uss waqt...
...mujhe laga yehi aik tareeqa hai jiss sey hum sab zinda raheingey.
Maazrat, Yeongjun.
Yeh sab meri wajah sey hai.
Tumhaaray liye sab sey ziada mushkil hai.
Lekin maine koi bekaar baat ki...
Seongyeon...
Jab ke usseh lagta hai ke woh aghwa hua tha.
Lekin choon ke usne yeh tajurba khud nahi kiya...
...mujhe laga uska dard itna burra nahi hoga.
Humein laga ke...
...yehi sahi tareeqa hai tum dono ko mehfooz rakhnay ka.
Lekin agar hum tab he sab sahi kar detay...
...tum dono ab ziada khush hotay.
Mujhe apni poori zindagi iss baat per sharmindagi rahi.
Maine apni zindagi iss baat ke afsos mein guzaar di.
Yeh humaari ghalti hai.
Humne majboor kiya aapko ke aap...
...uss haadsay ka dard apnay ander rakhein.
Humein maaf kardein.
Nahi.
Mein samajh sakta hoon.
Nahi.
Tum nahi samjho, Yeongjun.
Tumhein hum sey nafrat karni chahiye.
Bataana chahiye ke tum per kya guzri.
Aur tum kitna tanha mehsoos kartay ho.
Koi baat nahi bol lo.
Tum yeh bol saktay ho, Yeongjun.
Secretary Kim.
Khayaal rakhna please...
Yeongjun ka.
Fikar na karein, Madam.
Vice President.
Aaj raat ko kya khaaein?
Pata nahi.
Tumhe omelette pasand aya tha. Wohi bana doon?
Ya... Oh, sahi!
Humaaray paas kal raat ki wine bachi hui hai.
Woh pee ke movie dekhein?
Seongyeon kaisa hai?
Usne kaha...
...woh jald France ke liye rawaana hojaye ga.
Meray khayaal sey...
...woh kuch arsa ghar nahi aye ga.
Kya hua hai?
Kya tumne phir sey sachayi...
...sey duur bhaagnay ka faisla karlia hai?
Kya?
Haan.
Tumhaari nazron mein main aik kamzor aur bekaar insaan honga.
Issi wajah sey...
...tumne yeh faisla kiya tha uss waqt bhi.
Tumhe mujh per...
...bharosa karna chahiye tha.
Tumhe maan'na chahiye tha ke meri sharmindagi khatam hojaye gi.
Tumhe meray saath larrna chahiye tha, bajaye sach chupaanay ke.
Tumne socha hoga ke iss maslay ko hall karnay ka tareeqa
apni yaadaash kho dena hoga.
Lekin tumhaaray uss faislay ki wajah sey
maine tumsey nafrat ki
aur mujhe apnay aap per afsos hota tha!
Tumhe yeh pata bhi hai?
Maazrat.
Kya?
Main...
Maine socha yaadash kho denay ka naatak he sahi rahay ga.
Lee Seonghyeon ban ke rehnay ke bajaye, jo naam tumhe aur uljha deta hai
...mujhe laga agar mein Lee Yeongjun ban jaunga...
...tou sab theek hojaye ga.
Maine socha sab theek hojaye ga...
...agar mein akelay bardasht karun.
Lekin aaj...
...yeh sunney ke baad ke ami apnay aapko qasoorwaar theraati hain...
...yeh aya meray dimagh mein.
Agar yeh dardnaak bhi hua...
...iss dard ko saath chor dena behtar nahi hoga?
Yehi nahi hota khaandaan?
Jaisa tumne abhi kaha
mein khudgharz tha.
Maine tumsey tumhaari zindagi cheen li.
Mujhe maaf kardoe.
Tum...
Kya tum mujhe maaf kar saktay ho?
Jab ke maine tumhaaray saath bohot bura kiya?
Mein jhoot bolunga agar kahoon ke mujhe koi masla nahi
maazi ki baaton sey.
Lekin
tumhaari ghalti nahi thi.
Tum buss uss sey hairaan hogaye.
Mein tumhaari wajah sey bardasht nahi kar raha tha.
Tou mujhe tumhein maaf karnay ki zaroorat nahi hai.
Tou, Seongyeon...
mujhe pata hai yeh mushkil hoga
lekin apnay maazi ko bhool ke sahi sey jiyo.
Meray liye nahi.
Lekin apnay liye.
Seong...mujhe maaf kardoe.
Uss waqt...
...mujhe apnay aapko nahi bataana chahiye tha ke maine bardasht kiya.
Lekin mujhe laga aise he mein zinda reh sakta hoon.
Tum muskura kyun rahay ho?
Mujhe laga mein ajeeb sa hojaunga jab
...sachayi saamnay aye gi.
Lekin mujhe acha lag raha hai.
Mujhe lag raha hai acha hua maine sach bata dia.
Yaqeenan.
Sach sey achi koi baat he nahi.
Tumhe waqayi aisa lagta hai?
Phir...
...kya mein...
...tumhe bata sakta hoon mein kaisa mehsoos kar raha hoon?
Mein nahi chaahta
tum aaj raat jao.